Σύμφωνα με την εγκύκλιο **Αρ. πρωτ.: 29137/12047/011/28-4-2014** του ΕΤΕΑ( πρώην ΤΕΑΔΥ)/ **ΑΔΑ: ΒΙ09ΟΡΕΩ-Σ6Ω, με αναδρομική ισχύ από 1-12-2013,** αλλάζει ο τρόπος υπολογισμού της εισφοράς (τόσο εργοδότη όσο και εργαζομένου). Ο νέος τρόπος υπολογισμού μπήκε σε εφαρμογή από τη μισθοδοσία Ιουνίου 2014. **Οι αναδρομικές εισφορές** για το διάστημα **από 1/12/2013 ως 31/5/2014,** θα λογίζονται **σε τρεις μηνιαίες δόσεις, αρχής γενομένης από τη μισθοδοσία Αυγούστου 2014.**

**Παρατίθεται περίληψη του νέου τρόπου υπολογισμού της εισφοράς ΕΤΕΑ.**

**“Ασφαλιστικές εισφορές μισθωτών του Δημόσιου τομέα ασφαλισμένων του ΕΤΕΑ”**

Σύμφωνα με την εγκύκλιο **Αρ. πρωτ.: 29137/12047/011/28-4-2014** του ΕΤΕΑ( πρώην ΤΕΑΔΥ)/ **ΑΔΑ: ΒΙ09ΟΡΕΩ-Σ6Ω** οι ασφαλιστικές εισφορές εργοδότη και εργαζομένου μεταβάλλονται ως κάτωθι:

**ΑΣΦΑΛΙΣΤΕΕΣ ΑΠΟΔΟΧΕΣ – ΠΟΣΟΣΤΑ ΑΣΦΑΛΙΣΤΙΚΩΝ ΕΙΣΦΟΡΩΝ-ΥΠΟΛΟΓΙΣΜΟΣ ΑΣΦΑΛΙΣΤΙΚΩΝ ΕΙΣΦΟΡΩΝ**

**Α. Μισθωτοί του δημόσιου τομέα που αμείβονται με το νέο μισθολόγιο και υπάγονται στο ασφαλιστικό – συνταξιοδοτικό καθεστώς του Δημοσίου ή συνταξιοδοτούνται με βάση δημοσιοϋπαλληλικές διατάξεις.**

Για την κατηγορία αυτή των ασφαλισμένων του ΕΤΕΑ τα καθοριζόμενα από **01.12.2013** ποσοστά εισφορών για παλαιούς και νέους ασφαλισμένους (3%ο εργοδότης και 3% ο ασφαλισμένος) θα υπολογίζονται:

1. Ασφαλιστέες αποδοχές είναι οι πάσης φύσεως αποδοχές του εργαζόμενου, με τις εξαιρέσεις της παρ. 2, άρθρο 22, ν.2084/1992 και του κινήτρου απόδοσης (παρ. 6, άρθρο 12, ν.3205/2003).

2. Οι ασφαλιστικές εισφορές υπέρ του ΕΤΕΑ υπολογίζονται σε ποσοστά 3% για τον εργοδότη και 3% για τον ασφαλισμένο.

**1) Μέχρι 31.12.2015 αθροιστικά:**

* **επί των συνταξίμων αποδοχών** του εργαζόμενου, με τα ποσά τους όπως είχαν διαμορφωθεί την **31.10.2011** και
* **επί της διαφοράς** (εφόσον είναι θετική δηλ. όταν οι νέες αποδοχές είναι υψηλότερες από τις συντάξιμες αποδοχές της 31.10.2011) του συνόλου **των πάσης φύσεως καταβαλλόμενων αποδοχών** **και των συνταξίμων αποδοχών** του εργαζόμενου.

**2) Από 01.01.2016:**

* **επί του συνόλου των πάσης φύσεως αποδοχών** του εργαζόμενου.